OZNÁMENIE KOMISIE EURÓPSKEMU PARLAMENTU, RADE, EURÓPSKEMU HOSPODÁRSKEMU A SOCIÁLNEMU VÝBORU A VÝBORU REGIÓNOV

Finančný výkaz, ktorý je súčasťou návrhu nariadenia o ratingových agentúrach, KOM(2011) 747 v konečnom znení, a návrhu smernice o nadmernom spoliehaní sa na úverové ratingy, KOM(2011) 746 v konečnom znení

(Text s významom pre EHP)

Dňa 15. novembra 2011 prijala Komisia návrh nariadenia Európskeho parlamentu a Rady, ktorým sa mení a dopĺňa nariadenie (ES) č. 1060/2009 o ratingových agentúrach, a návrh smernice Európskeho parlamentu a Rady, ktorou sa mení a dopĺňa smernica 2009/65/ES o koordinácii zákonov, iných právnych predpisov a správnych opatrení týkajúcich sa podnikov kolektívneho investovania do prevoditeľných cenných papierov (PKIPCP) a smernica 2011/61/EÚ o správcoch alternatívnych investičných fondov v súvislosti s nadmerným spoliehaním sa na úverové ratingy (ďalej len „návrh CRA3).

Čo sa týka vplyvu na rozpočet Únie, v oddiele 4 dôvodovej správy, ktorá je sprievodným dokumentom k navrhovanému nariadeniu, sa uvádza:

„Návrh Komisie nemá žiadny vplyv na rozpočet Európskej únie. Najmä úlohy, ktoré by boli zverené orgánu ESMA [Európsky orgán pre cenné papiere a trhy], ako sa uvádza v návrhu, nebudú vyžadovať dodatočné financovanie zo strany EÚ. Treba takisto poznamenať, že v článku 19 nariadenia o ratingových agentúrach [poznámka pod čiarou č. 11] sa stanovuje, že výdavky ESMA potrebné na registráciu ratingových agentúr a dohľad nad nimi v súlade s nariadením musia byť plne hradené z poplatkov ratingových agentúr.“

Poznámka pod čiarou č. 11: „1. ESMA účtuje poplatky ratingovým agentúram v súlade s týmto nariadením a nariadením o poplatkoch uvedeným v odseku 2. Tieto poplatky v plnom rozsahu pokrývajú náklady ESMA potrebné na registráciu ratingových agentúr a dohľad nad nimi a na úhradu všetkých nákladov, ktoré môžu príslušným orgánom vzniknúť pri výkone ich práce podľa tohto nariadenia, najmä v dôsledku delegovania úloh v súlade s článkom 30.“

V posúdení vplyvu návrhu CRA3 sa posúdili dopady na náklady vyplývajúce z jednotlivých opatrení a uviedlo sa v ňom: „politické opatrenia by nemali vplyv na rozpočet Únie“[1]. Odhadlo sa však, že návrh CRA3 bude mať za následok podstatný nárast pracovného zaťaženia orgánu ESMA, čo si vyžiada viac ľudských zdrojov v agentúre. Komisia vo svojom návrhu všeobecného rozpočtu Európskej únie na rozpočtový rok 2013 [COM(2012) 300][2] (ďalej len „návrh rozpočtu na rok 2013“) preto navrhla v pláne pracovných miest pre orgán ESMA zvýšenie o 15 miest. Budú plne financované z poplatkov platených ratingovými agentúrami, a tak nebudú mať žiaden vplyv na príspevok EÚ orgánu ESMA.

V tomto oznámení sú poskytnuté podrobné informácie rozpočtovému orgánu formou legislatívneho finančného výkazu pre návrh CRA3, ktorý rovnako obsahuje informácie o pridelení zdrojov požadovaných podľa úloh a cieľov orgánu ESMA vychádzajúcich z návrhu CRA3. V prílohe 2 k tomuto oznámeniu je uvedený všeobecný prehľad o vplyve všetkých návrhov Komisie na zdroje orgánu ESMA na rok 2013.

LEGISLATÍVNY FINANČNÝ VÝKAZ

1. RÁMEC NÁVRHU/INICIATÍVY

1.1. Názov návrhu/iniciatívy

1.2. Príslušné oblasti politiky v rámci ABM/ABB

1.3. Druh návrhu/iniciatívy

1.4. Ciele

1.5. Dôvody návrhu/iniciatívy

1.6. Trvanie akcie a jej finančného vplyvu

1.7. Plánovaný spôsob hospodárenia

2. OPATRENIA V OBLASTI RIADENIA

2.1. Opatrenia týkajúce sa kontroly a predkladania správ

2.2. Systémy riadenia a kontroly

2.3. Opatrenia na predchádzanie podvodom a nezrovnalostiam

3. ODHADOVANÝ FINANČNÝ VPLYV NÁVRHU/INICIATÍVY

3.1. Príslušné okruhy viacročného finančného rámca a rozpočtové riadky výdavkov

3.2. Odhadovaný vplyv na výdavky

3.2.1. Zhrnutie odhadovaného vplyvu na výdavky

3.2.2. Odhadovaný vplyv na operačné rozpočtové prostriedky

3.2.3. Odhadovaný vplyv na administratívne rozpočtové prostriedky

3.2.4. Súlad s platným viacročným finančným rámcom

3.2.5. Účasť tretích strán na financovaní

3.3. Odhadovaný vplyv na príjmy

LEGISLATÍVNY FINANČNÝ VÝKAZ

1. RÁMEC NÁVRHU/INICIATÍVY

1.1. Názov návrhu/iniciatívy

Nariadenie Európskeho parlamentu a Rady o zmene a doplnení nariadenia (ES) č. 1060/2009 o ratingových agentúrach

1.2. Príslušné oblasti politiky v rámci ABM/ABB[3]

Vnútorný trh – finančné trhy

1.3. Druh návrhu/iniciatívy

ý Návrh/iniciatíva sa týka novej akcie

1.4. Ciele

1.4.1. Viacročné strategické ciele Komisie, ktoré sú predmetom návrhu/iniciatívy

Prispieť k zníženiu rizík pre finančnú stabilitu a obnoveniu dôvery investorov a ďalších účastníkov trhu k finančným trhom a kvalite ratingov

1.4.2. Konkrétne ciele a príslušné činnosti v rámci ABM/ABB

Špecifické ciele: Vzhľadom na uvedené všeobecné ciele sa stanovili tieto špecifické ciele: · znížiť spoliehanie sa na externé úverové ratingy · znížiť riziká nákazlivých účinkov súvisiacich so štátnym dlhom · zlepšiť podmienky na trhu s úverovými ratingmi · zabezpečiť právo na nápravu pre investorov · posilniť nezávislosť ratingových agentúr a zlepšiť ratingové metodiky a procesy

1.4.3. Očakávané výsledky a vplyv

· všetky odkazy na úverové ratingy v existujúcich usmerneniach a odporúčaniach sa zrevidujú a podľa potreby ich odstránia orgány EBA, EIOPA a ESMA · zlepší sa priebežné zverejňovanie štruktúrovaných finančných produktov; investori tak budú viac motivovaní vykonávať vlastnú hĺbkovú analýzu a zníži sa nadmerné spoliehanie sa na externé ratingy · zlepší sa transparentnosť ratingov štátov; investori budú lepšie chápať ratingy štátov; riziká nákazy a účinkov presahovania sa znížia · ratingový trh bude prístupnejší novým účastníkom; súčasné najväčšie ratingové agentúry budú vystavené väčšej konkurencii; emitenti a investori budú mať väčšiu možnosť výberu spomedzi ratingových agentúr · škody spôsobené investorom vyplývajúce z úmyselného správania alebo hrubej nedbalosti ratingových agentúr budú kompenzované · konflikty záujmov vyplývajúce z modelu „emitent platí“ a z dlhodobých obchodných vzťahov sa obmedzia · účastníci trhu správne pochopia metodiky ratingových agentúr pre všetky triedy aktív a budú v pozícii ich kontrolovať

1.4.4. Ukazovatele výsledkov a vplyvu

· Počet odkazov na externé ratingy v dokumentoch vydaných orgánom ESMA. · Zmeny v použití prístupov na základe štandardizovaných a interných ratingov, ktoré používajú finančné podniky na regulačné účely. · Počet alebo podiel vyžiadaných a nevyžiadaných ratingov vydaných pre rôzne triedy aktív. · Frekvencia preskúmania a vydávania ratingov, najmä ratingov štátneho dlhu. · Frekvencia a druhy zmien metodík ratingových agentúr a ako často sa zamietli alebo spochybnili. · Počet nových účastníkov a zmeny štruktúry trhu. To by mohlo zahŕňať podiel súčasných subjektov na trhu z hľadiska príjmov aj počtu zostávajúcich ratingov v rôznych triedach.

1.5. Dôvody návrhu/iniciatívy

1.5.1. Potreby, ktoré sa majú uspokojiť v krátkodobom alebo dlhodobom horizonte

Ratingové agentúry sú dôležitými účastníkmi finančného trhu a musia podliehať vhodnému právnemu rámcu. Nariadenie (ES) č. 1060/2009 o ratingových agentúrach[4] (nariadenie o ratingových agentúrach) nadobudlo v plnej miere účinnosť 7. decembra 2010. V tomto nariadení sa od ratingových agentúr vyžaduje, aby s cieľom znížiť možné konflikty záujmov a zaistiť vysokú kvalitu a dostatočnú transparentnosť ratingov a ratingového postupu dodržiavali prísne pravidlá správania. Existujúce ratingové agentúry boli povinné do 7. septembra 2010 požiadať o registráciu a dodržiavať požiadavky nariadenia. V zmenenom a doplnenom znení nariadenia o ratingových agentúrach [nariadenie (EÚ) č. 513/2011], ktoré nadobudlo účinnosť 1. júna 2011, sa Európskemu orgánu pre cenné papiere a trhy (ESMA) zveruje výlučná právomoc dohľadu nad ratingovými agentúrami registrovanými v EÚ s cieľom centralizovať a zjednodušiť ich registráciu a dohľad nad nimi na európskej úrovni[5]. V rámci platného nariadenia o ratingových agentúrach, ktoré poskytuje dobré východisko, však nebolo dostatočne vyriešených viacero otázok týkajúcich sa ratingových činností a používania ratingov. Týkajú sa predovšetkým rizika nadmerného spoliehania sa účastníkov finančného trhu na ratingy, vysokého stupňa koncentrácie na ratingovom trhu, občianskoprávnej zodpovednosti ratingových agentúr voči investorom, konfliktov záujmov v súvislosti s modelom „emitent platí“ a štruktúry akcionárov ratingových agentúr. V súčasnom nariadení o ratingových agentúrach sa takisto osobitne neriešia špecifiká štátnych ratingov, ktoré sa pri súčasnej kríze štátneho dlhu stali evidentnými. Európska komisia poukázala na tieto otvorené otázky vo svojom oznámení z 2. júna 2010 (Regulácia finančných služieb v záujme udržateľného rastu)[6] a v konzultačnom dokumente útvarov Komisie z 5. novembra 2010[7], v ktorom oznámila potrebu cieleného preskúmania nariadenia o ratingových agentúrach, ktorý sa vykonal s návrhom CRA3 dňa 15. novembra 2011. Európsky parlament vydal 8. júna 2011 nelegislatívne uznesenie o ratingových agentúrach[8]. Táto správa podporuje potrebu zlepšiť regulačný rámec pre ratingové agentúry a prijať opatrenia na zníženie rizika nadmerného spoliehania sa na ratingy. Presnejšie povedané, Európsky parlament podporuje okrem iného zvýšené požiadavky na zverejňovanie štátnych ratingov, zriadenie európskeho ratingového indexu, zlepšenie sprístupňovania informácií o štruktúrovaných finančných nástrojoch a občianskoprávnu zodpovednosť ratingových agentúr. Európsky parlament považuje za dôležitú úlohu aj stimuláciu hospodárskej súťaže a domnieva sa, že Komisia by mala takisto preskúmať a posúdiť zriadenie nezávislej európskej ratingovej agentúry. Na neformálnom zasadnutí Rady ECOFIN 30. septembra a 1. októbra 2010 Rada Európskej únie potvrdila, že je potrebné vyvinúť ďalšie úsilie na riešenie radu otázok týkajúcich sa ratingových činností vrátane rizika nadmerného spoliehania sa na úverové ratingy a rizika konfliktu záujmov vyplývajúceho z modelu odmeňovania ratingových agentúr. Európska rada 23. októbra 2011 dospela k záveru, že treba dosiahnuť pokrok pri znižovaní nadmerného spoliehania sa úverové ratingy. Okrem toho Európsky výbor pre cenné papiere a Európsky bankový výbor zložený zo zástupcov ministerstiev financií členských štátov diskutovali o potrebe ďalšieho posilnenia regulačného rámca pre ratingové agentúry na zasadnutiach 9. novembra 2010 a 19. septembra 2011. Na medzinárodnej úrovni vydala Rada pre finančnú stabilitu (FSB) v októbri 2010 zásady obmedzovania miery spoliehania sa orgánov a finančných inštitúcií na ratingy ratingových agentúr[9]. V týchto zásadách sa vyzýva na odstránenie alebo nahradenie odkazov na tieto ratingy v právnych predpisoch v prípadoch, keď sú dostupné vhodné alternatívne normy úverovej bonity, a na to, aby sa od investorov vyžadovalo vypracúvanie ich vlastných úverových posúdení. Tieto zásady boli schválené na samite G20 v Soule v novembri 2010. Komisia nedávno riešila otázku nadmerného spoliehania sa finančných inštitúcií na ratingy, a to v súvislosti s reformou právnych predpisov o bankovníctve[10]. Komisia navrhla prijať predpis požadujúci, aby banky a investičné spoločnosti samy posudzovali úverové riziko subjektov a finančných nástrojov, do ktorých investujú, a nespoliehali sa v tejto veci len na externé ratingy. Podobné ustanovenie Komisia predložila v návrhu zmien a doplnení[11] smernice o podnikoch kolektívneho investovania do prevoditeľných cenných papierov (PKIPCP)[12] a smernice o správcoch alternatívnych investičných fondov[13], ktoré sa navrhujú súbežne s týmto návrhom.

1.5.2. Prínos zapojenia Európskej únie

Podľa zásady subsidiarity (článok 5 ods. 3 ZEÚ) by sa opatrenie na úrovni EÚ malo prijať len vtedy, keď predpokladané ciele nemôžu uspokojivo dosiahnuť samotné členské štáty, a preto je možné z dôvodu rozsahu alebo účinkov navrhnutých opatrení ich lepšie dosiahnuť na úrovni EÚ. Aj keď všetky problémy súvisiace s ratingmi majú významné dôsledky pre jednotlivé členské štáty, ich celkový vplyv si možno v plnej miere uvedomiť iba v cezhraničnom kontexte. Dôvodom je skutočnosť, že ratingy možno vydávať v jednej krajine pre finančné nástroje vydávané v inej krajine, takže opatrenie prijaté na vnútroštátnej úrovni by nemuselo mať žiadny účinok, keďže ratingy by sa mohli naďalej vydávať a využívať, ak by sa vydali v rámci jurisdikcie inej krajiny EÚ alebo dokonca krajiny nepatriacej do EÚ. V dôsledku toho hrozí, že reakcie jednotlivých členských štátov na vydávanie úverových ratingov sa budú obchádzať alebo budú bez opatrenia na úrovni EÚ neúčinné. Preto možno akékoľvek ďalšie opatrenia v oblasti ratingových agentúr najlepšie dosiahnuť spoločným úsilím. V súlade s tým sa opatrenie na úrovni EÚ vzhľadom na zásadu subsidiarity zdá primerané.

1.5.3. Poznatky získané z podobných skúseností v minulosti

neuv.

1.5.4. Zlučiteľnosť a možná synergia s inými finančnými nástrojmi

Po vlne „núdzových“ opatrení na zvládnutie finančnej krízy, ktorá vypukla v roku 2007, Komisia uviedla program reforiem, ktorým plní záväzky prijaté krajinami G20 a ktorého cieľom je riešenie štrukturálnych problémov vo finančnom sektore EÚ a hlavných zdrojov jeho zraniteľnosti, ktoré odhalila kríza:

• nízke úrovne vysokokvalitného kapitálu a nedostatočná likvidita v bankovom sektore, čiastočne v dôsledku nedostatočných a procyklických prudenciálnych požiadaviek a nedostatkov v posudzovaní a riadení rizika;

• nedostatky v oblasti dohľadu, predovšetkým pokiaľ ide o dohľad nad jednotlivými inštitúciami pôsobiacimi v cezhraničnom kontexte a neregulovaný finančný sektor;

• nedostatky v riadení podniku, ktoré prispeli k nadmernému riskovaniu vo finančných inštitúciách;

• nedostatočná transparentnosť trhu a nedostatočné zverejňovanie informácií orgánom vrátane orgánov dohľadu, predovšetkým pokiaľ ide o zložité štruktúrované finančné produkty;

• nedostatočná primeraná regulácia ratingových agentúr a dohľad nad nimi;

• nedostatočný dohľad nad finančným sektorom ako celku na makro úrovni na zabránenie makrosystémovým rizikám nákazy;

• neexistencia harmonizovaného rámca na uľahčenie riadnej likvidácie bánk a finančných inštitúcií, ktorá prispela k tlaku na členské štáty, aby do bánk „naliali“ verejné prostriedky, aby sa zabránilo všeobecnému kolapsu.

Stavebné bloky tohto programu boli priblížené v oznámení o stimuloch na oživenie hospodárstva v Európe zo 4. marca 2009 a v oznámení z 2. júna 2010 s názvom „Regulácia finančných služieb v záujme udržateľného rastu“, v ktorých sú uvedené podrobnosti balíku finančnej reformy.

Prvé prvky boli zavedené v období rokov 2009 – 2010. Najdôležitejší prvok predstavuje nová architektúra finančného dohľadu, ktorá zahŕňa zriadenie Európskeho výboru pre systémové riziká, ktorý bude zaisťovať, aby sa makroprudenciálne a makroekonomické riziká odhaľovali vo včasnej fáze, ako aj zriadenie troch nových európskych orgánov dohľadu zodpovedných za bankovníctvo (Európsky orgán pre bankovníctvo – EBA), poisťovníctvo (Európsky orgán pre poisťovníctvo a dôchodkové poistenie zamestnancov – EIOPA) a trhy s cennými papiermi (Európsky orgán pre cenné papiere a trhy – ESMA), aby sa zaistil posilnený dohľad a lepšia spolupráca medzi orgánmi dohľadu.

Dôležitá medzera v regulácii sa zaplnila nariadeniami o úverových agentúrach („CRA I“ a „CRA II“), ktoré zaviedli prísne požiadavky na povoľovanie ratingových agentúr a dohľad nad nimi a ktoré zverili dohľad nad ratingovými agentúrami orgánu ESMA. Navyše smernica o kapitálových požiadavkách (CRD) bola zmenená a doplnená (CRD III) s cieľom posilniť kapitálové pravidlá pre obchodné knihy a pre zložité deriváty, ako aj s cieľom zaviesť záväzné pravidlá týkajúce sa odmeňovania a prémií vo finančných inštitúciách. Ďalšiu regulačnú a dohľadovú medzeru zaplnila smernica o správcoch alternatívnych investičných fondov vrátane zabezpečovacích fondov (smernica AIFM), ktorá poskytla rozsiahle a harmonizované regulačné predpisy pre všetkých správcov a zvýšila transparentnosť smerom k investorom.

1.6. Trvanie akcie a jej finančného vplyvu

ý Návrh/iniciatíva s neobmedzeným trvaním

– Počiatočná fáza vykonávania bude trvať od roku 2013 do roku 2015,

– po ktorej nasleduje činnosť v plnom rozsahu.

1.7. Plánovaný spôsob hospodárenia[14]

¨ Nepriame centralizované hospodárenie s delegovaním úloh súvisiacich s plnením rozpočtu na:

– ý subjekty zriadené Spoločenstvami[15]

2. OPATRENIA V OBLASTI RIADENIA

2.1. Opatrenia týkajúce sa kontroly a predkladania správ

Na základe článku 81 nariadenia o vytvorení Európskeho orgánu pre cenné papiere a trhy (ESMA) sa od Komisie vyžaduje, aby do 2. januára 2014 a následne každé 3 roky uverejňovala všeobecnú správu o skúsenostiach nadobudnutých v dôsledku fungovania ESMA. Komisia na tento účel uverejní všeobecnú správu, ktoré bude postúpená Európskemu parlamentu a Rade.

2.2. Systémy riadenia a kontroly

2.2.1. Zistené riziká

Špecifické riziko súvisiace s hospodárením s rozpočtovými prostriedkami ESMA v súvislosti s registráciou ratingových agentúr a dohľadom nad nimi vyplýva zo skutočnosti, že na rozdiel od mnohých iných orgánov, ktoré zriadili Spoločenstvá, budú dohľad nad ratingovými agentúrami financovať výhradne samotné ratingové agentúry. Inak sa v súvislosti so zákonným, hospodárnym, efektívnym a účinným nakladaním s prostriedkami vyplývajúcim z návrhu očakáva, že návrh by nemal priniesť nové riziká, ktoré by v súčasnosti nepokrýval jestvujúci rámec internej kontroly ESMA.

2.2.2. Plánované metódy kontroly

S cieľom zaistiť transparentné a účinné používanie týchto zdrojov orgánom ESMA Komisia prijala delegované nariadenie zo 7. februára 2012 (č. 272/2012) v súvislosti s poplatkami, ktoré Európsky orgán pre cenné papiere a trhy účtuje ratingovým agentúram[16].

2.3. Opatrenia na predchádzanie podvodom a nezrovnalostiam

Na účely boja proti podvodom, korupcii a iným nezákonným činnostiam sa na ESMA bez obmedzenia uplatňujú ustanovenia nariadenia Európskeho parlamentu a Rady (ES) č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF).

ESMA pristúpi k Medziinštitucionálnej dohode z 25. mája 1999 medzi Európskym parlamentom, Radou Európskej únie a Komisiou Európskych spoločenstiev o interných vyšetrovaniach vykonávaných Európskym úradom pre boj proti podvodom (OLAF) a ihneď prijme primerané ustanovenia vzťahujúce sa na všetkých pracovníkov ESMA.

V rozhodnutiach a dohodách o financovaní a z nich vyplývajúcich vykonávacích nástrojoch sa výslovne ustanovuje, že Dvor audítorov a OLAF môžu v prípade potreby vykonať kontroly na mieste u príjemcov peňažných prostriedkov vyplatených ESMA, ako aj zamestnancov zodpovedných za prideľovanie týchto finančných prostriedkov.

V článkoch 64 a 65 nariadenia o zriadení ESMA sa uvádzajú ustanovenia o plnení a kontrole rozpočtu ESMA a príslušné finančné pravidlá.

3. ODHADOVANÝ FINANČNÝ VPLYV NÁVRHU/INICIATÍVY

3.1. Príslušné okruhy viacročného finančného rámca a rozpočtové riadky výdavkov

· Existujúce rozpočtové riadky

Nárast rozpočtových výdavkov ESMA na dohľad nad ratingovými agentúrami bude plne hradený z poplatkov, ktoré orgánu ESMA budú platiť ratingové agentúry[17].

Okruh viacročného finančného rámca || Rozpočtový riadok || Druh výdavkov || Príspevky

Číslo [Názov…...….] || DRP/NRP ([18]) || krajín EZVO[19] || kandidátskych krajín[20] || tretích krajín

|| 12.0404 ESMA – subvencie podľa hlavy 1, 2 a 3 || DRP || NIE || NIE || NIE

3.2. Odhadovaný vplyv na výdavky

3.2.1. Zhrnutie odhadovaného vplyvu na výdavky

v mil. EUR (zaokrúhlené na 3 desatinné miesta)

|| || || Rok 2013[21] || Rok 2014 || Rok 2015 || || || SPOLU

Rozpočtové prostriedky OKRUHOV 1 až 5 viacročného finančného rámca SPOLU || Záväzky || neuv. || neuv. || neuv. || || || || || neuv.

Platby || neuv. || neuv. || neuv. || || || || || neuv.

3.2.2. Odhadovaný vplyv na operačné rozpočtové prostriedky

– ý Návrh/iniciatíva si nevyžaduje použitie operačných rozpočtových prostriedkov.

3.2.3. Odhadovaný vplyv na administratívne rozpočtové prostriedky

3.2.3.1. Zhrnutie

– ý Návrh/iniciatíva si nevyžaduje použitie administratívnych rozpočtových prostriedkov.

3.2.3.2. Odhadované potreby ľudských zdrojov

– ý Návrh/iniciatíva si nevyžaduje použitie ľudských zdrojov.

Poznámky:

V dôsledku návrhu CRA 3 nebudú v rámci GR MARKT potrebné žiadne ďalšie ľudské ani administratívne zdroje.

3.2.4. Súlad s platným viacročným finančným rámcom

– ý Návrh/iniciatíva je v súlade s platným viacročným finančným rámcom.

3.2.5. Účasť tretích strán na financovaní

– ý Návrh/iniciatíva nezahŕňa spolufinancovanie tretími stranami.

3.3. Odhadovaný vplyv na príjmy

– ý Návrh/iniciatíva nemá finančný vplyv na príjmy.

Príloha 1

Externí pracovníci (zmluvní zamestnanci a vyslaní národní experti) požadovaní pre orgán ESMA v rokoch 2014 a 2015 na plnenie dočasných úloh vyplývajúcich z návrhu CRA 3 nemajú viesť k ďalšiemu zvyšovaniu počtu externých pracovníkov ESMA.

Tabuľka 1. Posúdené zdroje potrebné pre ESMA na vykonávanie návrhu CRA 3

Nové úlohy ESMA || Požadované ľudské zdroje || || Dodatočné IT zdroje

|| Dočasné || Ostatné zdroje na roky 2014 – 2015 vo forme vyslaných národných expertov alebo zmluvných zamestnancov, vo vyjadrení ekvivalentu plného pracovného úväzku (FTE) || Poznámky: ||

1) Prehodnotenie a prípadne odstraňovanie odkazov na ratingy vo všetkých existujúcich usmerneniach, odporúčaniach a regulačných technických predpisoch. || || - 0,5 FTE || ||

2) Prijatie 5 nových regulačných technických predpisov o: - zverejňovaní štruktúrovaných finančných produktov - rotácii ratingových agentúr (preberací protokol) - harmonizovanej stupnici štandardných ratingov - EURIX - poplatkoch účtovaných ratingovými agentúrami || || - 3,5 FTE || Odhad založený na pracovnej vyťaženosti požadovanej počas roka 2011 pri príprave štyroch regulačných technických predpisov a na pokročilých špecifických metodikách, ktoré si táto problematika bude vyžadovať. ||

3) Prijatie 2 nových usmernení a odporúčaní o: - koordinácii zverejňovania poplatkov ratingových agentúr - získavaní údajov o koncentrácii na trhu || || - 1,5 FTE || Odhad založený na procese konzultácií a prijímania, ktorý je potrebný pre usmernenia a odporúčania, a na pokročilých špecifických metodikách, ktoré si tieto dve problematiky budú vyžadovať. ||

4) Obnovenie posúdenia schváliteľnosti tretích strán || || - 3,5 FTE || Odhad založený na pracovnej vyťaženosti požadovanej počas roka 2011 v procese schvaľovania. ||

5) - Zriadenie a riadenie centralizovanej webovej stránky o skupinách podkladových aktív štruktúrovaných financií a o výkonnosti ich ratingov || 1,8 FTE: Oddelenie ratingových agentúr: 1,0 FTE IT: 0,8 FTE (produkcia + biznis analytik) || - 2,3 FTE Oddelenie ratingových agentúr: 1,0 FTE IT: 1,3 FTE (0,5 manažér projektov + 0,5 architekt + 0,3 expert na obstarávanie) || || Predpoklad (1,5 roka trvania projektu): 1) náklady na softvér: 300 000 EUR bez dane 2) náklady na hardvér: 30 000 EUR bez dane 3) Služby: Fáza koncepcie: 1 FTE expert (6 mesiacov x 1200 EUR x 22) = 158 000 Testovanie/spustenie: 1 FTE junior (12 mesiacov x 700 x 22) = 185 000 SPOLU: 673 000

6) - predbežné posúdenie nových metodík ratingových agentúr || 6 FTE || - || Tento odhad predstavuje priemer medzi 2 a 22 FTE v závislosti od konečného znenia ustanovenia, ktoré by si od ESMA každoročne vyžadovalo asi 50 až 500 posúdení. ||

7) monitorovanie vývoja na trhu a iné vykonávanie ostatných požiadaviek, ktoré ratingové agentúry budú musieť spĺňať: - monitorovanie väzieb krížového vlastníctva medzi ratingovými agentúrami - monitorovanie povinnej rotácie ratingových agentúr a vedúcich analytikov - monitorovanie záujmov hlavných akcionárov ratingových agentúr a konzultačných služieb v hodnotených subjektoch - monitorovanie dodržiavania dvojitých ratingov SF - monitorovanie uverejňovania ratingov štátov (po konci obchodovania a najmenej jednu hodinu pred otvorením obchodných miest EÚ) - monitorovanie toho, ako ratingové agentúry informujú hodnotené subjekty celý jeden pracovný deň pred uverejnením ratingov a výhľadov - monitorovanie toho, ako ratingové agentúry zverejňujú všetky predbežné ratingy - monitorovanie poplatkov, ktoré sa účtujú ratingovým agentúram - rozvoj novej metodiky a monitorovanie rizík trhovej koncentrácie || 4,8 FTE || - || ||

8) - zriadenie a riadenie európskeho ratingového indexu (EURIX) / európskej ratingovej platformy vrátane zriadenia a riadenia databázy zverejňovania poplatkov, ktoré si účtujú ratingové agentúry || 2,4 FTE: Oddelenie ratingových agentúr: 1,4 FTE; IT: 1 FTE (produkcia + biznis analytik) || - || Odhad založený na požadovaných pokročilých špecifických metodikách. || Predpoklad (1 rok trvania projektu; vykonávanie založené na synergiách s CEREP a SoCRAT; výpočty EURIX vykonávajú ratingové agentúry): 1) náklady na softvér: 200 000 EUR bez dane 2) náklady na hardvér: 15 000 EUR bez dane 3) Služby: Fáza koncepcie: 2,25 FTE (manažér projektov, architekt a iní experti; 6 mesiacov x 1200 EUR x 22) = 356 000 Testovanie/spustenie: 1 FTE junior (6 mesiacov x 700 x 22) = 93 000 SPOLU: 664 000

Spolu || 15 || 11,3 || ||

Predpokladá sa, že nariadenie nadobudne účinnosť pred rokom 2013, dodatočné zdroje ESMA sú preto potrebné od roku 2013. Ďalší pracovníci sa odhadli len pre technické predpisy, usmernenia a správy, ktoré má vypracovať ESMA. Návrh Komisie zahŕňa úlohy pre ESMA, ktoré si budú vyžadovať zriadenie 15 dočasných pracovných miest od roku 2013. Ďalšie úlohy podľa popisu vyššie budú navyše v období rokov 2014 – 2015 zabezpečovať externí pracovníci, vyslaní národní experti a zmluvní zamestnanci: 5,8 (človekorokov) na rok 2014 a 5,5 (človekorokov) na rok 2015.

Ďalšie predpoklady:

· priemerné ročné mzdové náklady pre rôzne kategórie pracovníkov sa zakladajú na usmernení GR BUDG;

· koeficient váženia miezd pre Paríž je 1,161;

· náklady na odbornú prípravu sa predpokladajú vo výške 1 000 EUR na jedného pracovníka na plný úväzok (FTE) ročne;

· náklady na služobné cesty vo výške 10 000 EUR, odhadnuté na základe návrhu rozpočtu na rok 2012 na služobné cesty na daný počet pracovníkov;

· náklady súvisiace s prijímaním do zamestnania (cestovné náklady, náklady na hotelové ubytovanie, náklady na zdravotnú starostlivosť, náklady na uvedenie do úradu a ostatné náhrady osobných výdavkov, náklady na sťahovanie atď.) vo výške 12 700 EUR sa odhadli na základe návrhu rozpočtu na rok 2012 na prijímanie zamestnancov na daný počet nových pracovníkov.

Spôsob výpočtu zvýšenia požadovaného rozpočtu na nasledujúce tri roky sa podrobnejšie uvádza v tabuľke. Vo výpočte je zohľadnená skutočnosť, že všetky náklady súvisiace s dohľadom nad ratingovými agentúrami budú pochádzať z poplatkov, ktoré orgánu ESMA budú platiť ratingové agentúry.

Tabuľka 2. Pridelenie nákladov

Druh nákladov || Výpočet || Suma (mil. EUR)

|| || 2013 || 2014 || 2015 || Spolu

|| || || || ||

Hlava 1: výdavky na zamestnancov || || || || ||

|| || || || ||

11 Platy a náhrady || || || || ||

- z toho dočasní zamestnanci || =15*127*1,161 || 2,212 || 2,212 || 2,212 || 6,635

- z toho na vyslaných národných expertov || =(4,8 na rok 2014, 4,5 na rok 2015)*73*1,161 || 0 || 407 || 381 || 788

- z toho zmluvní pracovníci || =1*64*1,161 || 0 || 74 || 74 || 148

|| || || || ||

12 Náklady súvisiace s prijímaním do zamestnania || =(15 na rok 2013, 5 na rok 2014)*12,7 || 191 || 64 || 0 || 255

|| || || || ||

13 Náklady na služobné cesty || =(15 na rok 2013, 20,8 na rok 2014 a 20,5 na rok 2015)*10 || 150 || 208 || 205 || 563

|| || || || ||

15 Náklady na odborné vzdelávanie || =(15 na rok 2013, 20,8 na rok 2014 a 20,5 na rok 2015)*1 || 15 || 21 || 21 || 56

|| || || || ||

Hlava 1 spolu: výdavky na zamestnancov || || 2,568 || 2,986 || 2,893 || 8,445

|| || || || ||

|| || || || ||

Hlava 2: výdavky na infraštruktúru a operačné výdavky || =(15 na rok 2013, 20,8 na rok 2014 a 20,5 na rok 2015)*30 || 450 || 624 || 615 || 1,689

|| || || || ||

Hlava 2 spolu: výdavky na infraštruktúru a operačné výdavky || || 450 || 624 || 615 || 1,689

|| || || || ||

|| || || || ||

Hlava 3: operačné výdavky || || || || ||

|| || || || ||

EURIX || || 664 || 0 || 0 || 664

Centralizovaná webová stránka o kvalite ratingov štruktúrovaných financií || || 0 || 300 || 373 || 673

|| || || || ||

Hlava 3 spolu: operačné výdavky || || 664 || 300 || 373 || 1337

|| || || || ||

Spolu || || 3,682 || 3,910 || 3,881 || 11,471

Z toho príjmy z registračných poplatkov a poplatkov za dohľad, ktoré budú platiť ratingové agentúry (100 %) || || 3,682 || 3,910 || 3,881 || 11,471

Tabuľka 3. Navrhovaný plán zriadenia 15 miest pre dočasných zamestnancov.

Funkčná skupina a trieda || Dočasné pracovné miesta

||

AD 8 || 2

AD 7 || 3

AD 6 || 5

AD 5 || 5

||

AD spolu || 15

Tabuľka 4. Pridelenie odhadovaných nákladov podľa cieľov a výstupov vyplývajúcich z návrhu CRA 3[22].

Ciele a výstupy ò || || || Rok 2012 || Rok 2013 || Rok 2014 || Rok 2015 || SPOLU ||

||

Druh (-/+) || Priemerné náklady || Výstup || Celkové náklady || Výstup || Celkové náklady || Výstup || Celkové náklady || Výstup || Celkové náklady || || Celkové náklady ||

Cieľ č. 1 – znížiť mieru spoliehania sa na externé ratingy || || || || || || || || || || ||

Odkazy na externé ratingy v dokumentoch vydaných orgánom ESMA boli preskúmané a bol znížený ich počet || || || - || 0 || - || 0 || + || 67 || + || 0 || || 67 ||

Centralizovaná webová stránka o skupinách podkladových aktív štruktúrovaných financií a o výkonnosti ich ratingov vytvorená a sprevádzkovaná || || || - || 0 || - || 362 || - || 814 || + || 836 || || 2012 ||

Nový regulačný technický predpis o zverejňovaní informácií v súvislosti so štruktúrovanými finančnými nástrojmi je vydaný || || || - || 0 || - || 0 || + || 94 || - || 0 || || 94 ||

Konkrétny cieľ č. 1 medzisúčet || || 0 || || 362 || || 975 || || 836 || || 2173 ||

Cieľ č. 2. – zmierniť riziká nákazlivých účinkov súvisiacich so štátnym dlhom || || || || || || || || || || ||

ESMA každoročne predkladá správy o tom, ako ratingové agentúry dodržiavajú požiadavky v súvislosti s ratingmi štátov || || || - || 0 || - || 241 || + || 226 || + || 226 || || 693 ||

Konkrétny cieľ č. 2 medzisúčet || || 0 || || 241 || || 226 || || 226 || || 693 ||

Cieľ č. 3 – zlepšiť podmienky trhu s úverovými ratingmi || || || || || || || || || || ||

EURIX (európsky ratingový index/európska ratingová platforma) bola zriadená, je v prevádzke a je udržiavaná || || || - || 0 || - || 1147 || + || 452 || + || 452 || || 2051 ||

Boli vydané nové regulačné technické predpisy o EURIX-e, harmonizovaná ratingová stupnica a rotácia ratingových agentúr || || || - || 0 || - || 0 || + || 243 || + || 37 || || 280 ||

Nové usmernenia a odporúčania o: - koordinácii zverejňovania poplatkov ratingových agentúr - získavaní údajov o koncentrácii na trhu || || || - || 0 || - || 0 || + || 202 || - || 0 || || 202 ||

ESMA každoročne predkladá správy o vývoji na trhu úverových ratingov || || || - || 0 || - || 483 || + || 452 || + || 452 || || 1387 ||

Konkrétny cieľ č. 3 medzisúčet || || 0 || - || 1630 || + || 1349 || + || 941 || || 3920 ||

Cieľ č. 4 – zabezpečiť právo na nápravu pre investorov || || || || || || || || || || ||

Konkrétny cieľ č. 4 medzisúčet || || 0 || + || 0 || + || 0 || + || 0 || || 0 ||

Cieľ č. 5 – posilniť nezávislosť ratingových agentúr a zlepšiť metodiky a procesy vydávania úverových ratingov || || || || || || || || || || ||

Všetky nové metodiky ratingových agentúr predbežne posudzuje ESMA || || || - || 0 || - || 1207 || + || 1131 || + || 1131 || || 3469 ||

Regulačné technické predpisy o poplatkoch účtovaných ratingovými agentúrami || || || - || 0 || - || 0 || - || 0 || + || 87 || || 87 ||

ESMA každoročne predkladá správy o rizikách v oblasti nezávislosti vyplývajúcich z vlastníctva a kontroly || || || - || 0 || - || 241 || + || 226 || + || 226 || || 693 ||

Konkrétny cieľ č. 5 medzisúčet || - || 0 || - || 1448 || + || 1357 || + || 1444 || || 4249 ||

Čiastkový výstup vyplývajúci z cieľov č. 2 až 5 – prehodnotenie schváliteľnosti tretích krajín || || || || || || || + || 433 || || 433 ||

NÁKLADY SPOLU || || 0 || || 3681 || - || 3907 || - || 3880 || || 11468 ||

Príloha 2 Prehľad vplyvov legislatívnych návrhov na rozpočet ESMA na rok 2013 za obdobie rokov 2011 – 2013.

Od zriadenia orgánu ESMA si neutíchajúca reakcia EÚ na finančnú a hospodársku krízu vyžadovala prijatie radu dôležitých nových návrhov, z ktorých niektoré si vyžiadali významné navýšenie právomocí ESMA, a tým aj posilnenie počtu zamestnancov tohto orgánu, ako sa uvádza nižšie v tabuľkách.

Revízia smernice o trhoch s finančnými nástrojmi (MiFID) má za cieľ zaistiť silnejšie a efektívnejšie trhové štruktúry, zohľadniť technologické inovácie, zlepšiť transparentnosť obchodných činností, posilniť právomoci v oblasti dohľadu a zaistiť prísnejší rámec pre trhy s derivátmi komodít, ako aj posilniť ochranu investorov. Orgánu ESMA bola zverená zásadná úloha pri vypracúvaní väčšiny technických vykonávacích opatrení, ktoré sú nevyhnutné na zaistenie úplného fungovania regulačného rámca a špecifických úloh v oblasti dohľadu, napríklad posilnená úloha pri určovaní dodržiavania smernice MiFID v jednotlivých prípadoch, keď obchodné miesta navrhujú neuplatnenie predtransakčných zásad transparentnosti („čierne miesta“).

Revízia smernice o zneužívaní trhu má za cieľ posilniť boj proti zneužívaniu trhu na všetkých trhoch s komoditnými a súvisiacimi derivátmi, posilniť sankčné právomoci regulačných orgánov a znížiť administratívnu záťaž malých a stredných emitentov. ESMA dostal okrem iného za úlohu zaistiť koordináciu pravidiel, pokiaľ ide o technické prostriedky potrebné na zabezpečenie primeraného zverejňovania dôverných informácií, postupov výmeny informácií medzi príslušnými orgánmi EÚ a zahraničnými príslušnými orgánmi, ako aj koordináciu (na požiadanie) skúmaní a inšpekcií v cezhraničných prípadoch zneužívania trhu.

Cieľom návrhu o centrálnych depozitároch cenných papierov je harmonizovať načasovanie aj výkon zúčtovania cenných papierov v Európe a pravidlá upravujúce centrálne depozitáre cenných papierov (CSD), ktoré prevádzkujú infraštruktúry umožňujúce uskutočňovať zúčtovania. Pokiaľ ide o zúčtovanie, návrhom sa harmonizuje načasovanie a disciplínu zúčtovania cenných papierov v EÚ. Pokiaľ ide o CSD, návrh vytvára pre CSD po prvýkrát na európskej úrovni spoločný rámec autorizácie, dohľadu a regulácie.

Úloha ESMA v rámci nariadenia o CSD zahŕňa vypracúvanie technických predpisov na uplatňovanie nariadenia o CSD – celkovo 22 regulačných a vykonávacích technických predpisov; poskytovanie usmernení/osvedčených postupov v oblasti dohľadu pre disciplínu pri zúčtovaní a opatrenia pre CSD – celkovo 3 usmernenia; zaisťovanie konzistentného uplatňovania nariadenia o CSD; uznávanie CSD tretích krajín a požiadavky na vykazovanie (výročná správa o vývoji na trhu, najmä o efektivite zúčtovania, internalizácii zúčtovania, cezhraničných aktivitách).

Úloha ESMA v kontexte revidovaného nariadenia o ratingových agentúrach (CRA III) je uvedená v hlavnej časti legislatívneho finančného výkazu.

Tabuľka 1. Prehľad požiadavky na zamestnancov a finančného vplyvu

Prehľad požiadavky na zamestnancov

Odhad potrebného počtu úradníkov || Odhad potrebného počtu externých zamestnancov || Odhad počtu pracovníkov SPOLU ||

2013 || 2014 || 2015 || 2013 || 2014 || 2015 || 2013 || 2014 || 2015 ||

|| || || || || || || || ||

I. 8 || 8 || 8 || 3 || 3 || 3 || 11 || 11 || 11 ||

II. 3 || 3 || 3 || 3 || 3 || 3 || 6 || 6 || 6 ||

III. 4 || 4 || 4 || 2 || 2 || 2 || 6 || 6 || 6 ||

IV. 15 || 15 || 15 || 0 || 5.8 || 5.5 || 15 || 20.8 || 20.5 ||

||

kde:

I – návrh smernice o trhoch s finančnými nástrojmi (MiFID), KOM(2011) 656 v konečnom znení [2011/0298 (COD)]

II – návrh smernice o zneužívaní trhu, KOM(2011) 651 v konečnom znení [2011/0295 (COD)]

III – návrh o centrálnych depozitároch cenných papierov, KOM(2012) 73 v konečnom znení [2012/0029 (COD)]

IV – návrh nariadenia o ratingových agentúrach (CRA 3), KOM(2011) 747 v konečnom znení a 746 v konečnom znení [0361 (COD) a 0360 (COD)]

[1] Pozri stranu 59 posúdenia vplyvu http://ec.europa.eu/internal_market/securities/docs/agencies/SEC_2011_1354_en.pdf .

[2] http://eur-lex.europa.eu/budget/data/DB2013/EN/SEC03.pdf, s. 801.

[3] ABM: riadenie podľa činností – ABB: zostavovanie rozpočtu podľa činností.

[4] Nariadenie Európskeho parlamentu a Rady (ES) č. 1060/2009 zo 16. septembra 2009 o ratingových agentúrach (Ú. v. EÚ L 302, 17.11.2009).

[5] Nariadenie Európskeho parlamentu a Rady (EÚ) č. 513/2011 z 11. mája 2011, ktorým sa mení a dopĺňa nariadenie (ES) č. 1060/2009 o ratingových agentúrach (Ú. v. EÚ L 145, 31.5.2011).

[6] KOM (2010) 301 v konečnom znení.

[7] K dispozícii na http://ec.europa.eu/internal_market/consultations/2010/cra_en.htm.

[8] http://www.europarl.europa.eu/oeil/FindByProcnum.do?lang=en&procnum=INI/2010/2302.

[9] http://www.financialstabilityboard.org/publications/r_101027.pdf .

[10] Návrh Komisie z 20. júla 2011 týkajúci sa smernice Európskeho parlamentu a Rady o prístupe k činnosti úverových inštitúcií a o prudenciálnom dohľade nad úverovými inštitúciami a investičnými spoločnosťami, ktorou sa mení a dopĺňa smernica Európskeho parlamentu a Rady 2002/87/ES o doplnkovom dohľade nad úverovými inštitúciami, poisťovňami a investičnými spoločnosťami vo finančnom konglomeráte, KOM(2011) 453 v konečnom znení. Pozri článok 77 písm. b).

[11] Návrh Komisie z 15. novembra 2011 týkajúci sa smernice Európskeho parlamentu a Rady, ktorou sa mení a dopĺňa smernica 2009/65/ES o koordinácii zákonov, iných právnych predpisov a správnych opatrení týkajúcich sa podnikov kolektívneho investovania do prevoditeľných cenných papierov (PKIPCP) a smernice 2011/61/EÚ o správcoch alternatívnych investičných fondov v súvislosti s nadmerným spoliehaním sa na úverové ratingy, KOM(2011) 746 v konečnom znení.

[12] Ú. v. EÚ L 302, 17.11.2009, s. 32.

[13] Ú. v. EÚ L 174, 1.7.2011, s. 1.

[14] Vysvetlenie spôsobov hospodárenia a odkazy na nariadenie o rozpočtových pravidlách sú k dispozícii na webovej stránke BudgWeb: http://www.cc.cec/budg/man/budgmanag/budgmanag_en.html.

[15] Podľa článku 185 nariadenia o rozpočtových pravidlách.

[16] Ú. v. EÚ L 90, 28.3.2012, s. 6 – 10.

[17] Ďalšie informácie pozri v prílohe 1.

[18] DRP = diferencované rozpočtové prostriedky / NRP = nediferencované rozpočtové prostriedky.

[19] EZVO: Európske združenie voľného obchodu.

[20] Kandidátske krajiny a prípadne potenciálne kandidátske krajiny západného Balkánu.

[21] Rok N je rokom, v ktorom sa návrh/iniciatíva začína realizovať.

[22] Môžu sa vyskytnúť nepresnosti kvôli zaokrúhľovaniu.